LidanRubinov/Halacha-QA huggingface dataset:
שאלה: למה מרים לא נקברה בארץ?: למה מרים לא זכתה להיקבר בארץ?
תשובה: שאלתך מעניינת ולא מצאתי לה מקור בדברי הראשונים, אולם מהמעט שמצאתי אכתוב לך. גם אהרון לא חטא במי מריבה, שהרי רק משה רבינו אמר "שמעו נא המורים" וכך כתוב בילקוט (שמח) "אשר נסיתו במסה, הרבה נסיונות נסיתו ונמצא שלם בכל נסיונות. תריבהו על מי מריבה, סקיפנטים נסתקפת לו, אם משה אמר (במדבר כ, י) שמעו נא המורים אהרן ומרים מה עשו?", ועיין בדברי רש"י דברים לג,ח שהביא שאלה זו של הספרי, וא"כ מוכח שאהרון ומרים לא חטאו, ונראה שגם משרע"ה לא חטא בכך שנקנסה עליו מיתה אלא שהיתה זו גזירת שמים שלא יכנסו לארץ, ונתלבשה בחטא מי מריבה, אבל לא מי מריבה הם הסיבה לעונש שלא יכנס לארץ. ועיין גם בדברי הרמב"ן (דברים לב,ח) שאמנם אין כאן חטא אלא גזרת שמים. מצאתי ברלב"ג על התורה (במדבר כ) שכתב שיחד נגזרה עליהם גזירת המיתה על שלשתם. ועיין בספר ברכת יצחק (פרקש, במדבר חוקת אות נב) שכתב הרי מרים מתה קודם לחטא מי מריבה, ואם תאמר שהיא גרמה לכך שלא יהא מים וממילא היה חטא מי מריבה, א"כ מה אשמתה של מרים? אלא שנגזרה עליהם גזרה אחת של מיתה בחו"ל ולא יבואו אל הארץ, ומי מריבה אינם אלא נימוק חיצוני לסיבה נורא עלילה שלא יכנסו שלשתם לארץ ישראל. ועל כן שלשתם היו בגזרה אחת. וראיה לדבר יש להביא מדברי הילקוט (האזינו תתקמט) "אל הר העברים הזה שהוא קרוי ארבע שמות, הר העברים, הר נבו, הר ההר, ראש הפסגה, ולמה נקרא שמו הר נבו שנקברו בו שלשה מתים הללו שמתו שלא מידי עבירה, משה, ואהרן, ומרים". למדנו שמשה אהרון ומרים לא מתו בחטא אלא בעלילה. א"כ אין כאן מקום לשאלה מדוע מתה מרים במדבר ולא נכנסה לארץ, שהרי זה היה בגזרת עליון. אמנם בגמ' מוזכר על ארבעה שמתו בעטיו של נחש, אבל צריך להסביר שארבעה אלו היו רק בעטיו של נחש ואילו משה אהרון ומרים היו ללא חטא ולא בעטיו של נחש. אמנם יש לציין שהמשך חכמה (חוקת כ,כח) כותב שמתו שלשתם בעבר הירדן כיון שלעת"ל הקב"ה יתן קיני קניזי וקדמוני לבנ"י וממילא הם יכנסו לארץ. עד כאן ראינו שמרים מתה ללא חטא, אולם מצאתי בשיחות הרב נבנצאל שליט"א (בהעלותך תשס"ו) שכתב שבגלל חטאה נוצר קטרוג על המרגלים, שהרי היא נענשה באמרה לשון הרע ולא חשבה שמשרע"ה איננו ככל האדם, כן המרגלים היו צריכים לחשוב שאין ארץ ישראל ככל הארצות, שהרי הקב"ה בחר בארץ ישראל כשם שבחר במשרע"ה, וא"כ היא שותפה במידה מסוימת לחטא המרגלים ולכן לא נכנסה לארץ. אולם גם הסבר זה מוקשה מאד, שהרי אין לקשר חלילה את מרים לחטא המרגלים, הרי ככלל אנו יודעים שנשים לא חטאו בחטא המרגלים, וכמו כן היא דברה על משה מצער ולא חלילה מסיבות שונות, ובייחוד שראינו בילקוט ובספרי שמרים לא חטאה כלל. בברכת התורה והארץ הרב יהודה הלוי עמיחי
שאלה: אפשר להשאיל ספר?: איך אפשר להשאיל ספר לחבר (לא למטרה מסחרית), והרי המו"ל מפסיד מכך, הרי יכול להיות שהמשאיל היה קונה את הספר, איך זה אפשרי?
תשובה: מכירת ספר היא על דעת כך שהקונה יוכל להשאיל את הספר לחבירו ולכן הדבר מותר. (עיין בציץ אליעזר חלק יח סימן פ)
שאלה: טלוויזיה וספרי קריאה: ידוע לי שכל הרבנים בדעתם נגד הטלוויזיה. עם ספרי קריאה, כפי הידוע לי אין להם בעיה. שאלתי היא: כמו שבטלוויזיה יש דברים משוקצים בגידות, אונס, רצח, גניבות, וכו, ככה גם בספרים, לאחרונה קראתי ספר חרדי למהדרין, ובו הופיעו מקרי רצח, בגידות לא בין בעל לאישה, אבל אלו עדיין בגידות שהמסרים היוצאים מזה לא כ"כ טובים, גניבות, שודים, ועוד כהנה וכהנה. אם כ"כ מתנגדים לטלוויזיה, שבסה"כ לא כ"כ גרועה כפי שמציגים את זה למה שלא יתנגדו גם לספרי קריאה?
תשובה: אתה צודק. ספרים שיש בהם מסרים שליליים יש להמנע מלקרוא אותם. בדיוק כמו שצריך להתרחק מלראות תוכניות שליליות בטלוויזיה שמשחיתות את המדות ומגרות את היצרים הרעים, כן יש להמנע מלקרוא ספרים כאלה.
שאלה: אכיפת ת בבית כנסת לעני: הנהלת בית הכנסת גובה ת מכל המתפללים לצורך כסוי הוצאות אחזקה שוטפות של בית הכנסת. כיצד יש להתנהג עם אדם עני שאינו יכול לשאת בעול הכספי? האם מותר להעיר לו בתדירות גבוהה, להטרידו או לרמוז לו שאין מקומו בבית הכנסת וכי עליו להתפלל במקום אחר?
תשובה: אם הוא באמת אינו יכול לשלם, אזי נהגו שיש בבתי הכנסת קופה של גמילות-חסדים, והקהילה תעזור לו בזה. אבל אם אין באפשרות הקהילה לעזור לו, אין הקהילה חייבת לתת לו מקום קבוע כל זמן שהוא לא שילם, והוא יחשב מבחינתם כאורח שבא להתפלל בבית הכנסת.
שאלה: בשר בחלב נ"ט בר נ"ט לרמ"א: האם לפוסקים כרמ"א מותר לחמם נ"ט בר נ"ט בשרי בכלי חלבי, ומה דין המאכל והכלי בדיעבד, ומה הדין כשהכלי החלבי אינו בן יומו, למשל לחמם בסיר חלבי, דג שבושל בכלי בשרי בן יומו?
תשובה: נראה שלדעת הרמ"א שמחמיר בנ"ט בר נ"ט, הוא הדין שאסור לבשל נ"ט בר נ"ט בשרי בכלי חלבי ולהיפך, אבל לגבי בדיעבד אם בישלו נראה לי שהכל מותר הן התבשיל והן הכלי, (ואין הבדל בזה בין אם הכלי בן יומו או לא).
שאלה: אמירת קדיש יתום בבית כנסת: לא פעם קורה לנו בביהכנ"ס שמגיעים למקום קדיש ואין מי שיאמר אותו (אנשים נמנעים לומר קדיש על אחד מהוריהם שלא בזמן האזכרה השנתית) ומדלגים על הקדיש וממשיכים בתפילה, וכך מפסידים עניית 'אמן' ו'יהא שמיה רבא', ומפסידים חובת שמיעת 7 קדישים ביום. לא פעם הערתי בנחת כי מישהו שכבר יתום מאב או אם יכול לקום ויזכה את הרבים אבל הם מסרבים. האם אני צודק בהערתי?
תשובה: במקרה שאין יתום בבית הכנסת, שליח הציבור יאמר קדיש יתום אחד בכל תפילה, ואפילו אם הוריו חיים, ויכוון בקדיש זה כלפי כלל מתי עם ישראל.
שאלה: עדות שקר בטופס רשמי: בטפסים רשמיים של המדינה שבהם נדרשות הצהרה וחתימה, כתוב שדיווח שקרי בטופס כמוהו כעדות שקר בשבועה בבית משפט. אם במצב מסויים אני נצרך למלא טופס עם פרט לא מדויק, כיון שכתיבת הפרט האמיתי תפגע בי בצורה לא פרופורציונית - האם שייך לעשות זאת, האם בגלל תקנות הציבור "שבועת שקר בבית משפט" נחשבת הלכתית כמו "שבועת שקר בבית דין"?
תשובה: מדבר שקר תרחק גם כאשר אין מדובר בשבועה בבי"ד תורני.
שאלה: כשרות ג ל אורתודנטי לשיניים: האם ג ל שנועד לעזור בטיפול אורתודנטי, שאין לו הכשר ושהוא מתוצרת חוץ, מותר בשימוש. האורתודנט ברר את העניין ואמר שיש בג ל רק מינרלים ולא כימיקלים ולכן לא אמורה להיות בו בעיה של כשרות. לאחר ברור התברר שלג ל יש טעם וצריך לשים אותו על המברשת ולצחצח כמו משחת שיניים, אבל לאחר מכן לירוק אותו ולא לבלוע ואת מה שנשאר לא לשטוף אלא להשאיר בפה למשך הלילה?
תשובה: אם הג'ל אינו ראוי לאכילה ולא בולעים אותו בכוונה, והמטרה היא רפואית מותר להשתמש בו.
שאלה: אשה חייבת למסור המשכורת לבעלה?: אשה העובדת, האם חייבת למסור את המשכורת לבעלה?
תשובה: התשובה לשאלתך תלויה בכמה פרטים שיש לברר: א - האם האשה ניזונית מבעלה או שמא מתפרנסת וחיה בכוחות עצמה, ב - מה סוג העבודה שהיא עובדת, ג - כמה זמן ביום היא עובדת, ועוד מספר פרטים. על כן כדאי לפנות לרב או דיין הבקי בדינים אלו, ולפרוס בפניו את השאלה לפרטיה. בכבוד רב, הרב יהודה אודסר.
שאלה: זמני היום בטיסה: אני אמור לטוס לארה"ב בלילה שלפני צום י"ז בתמוז ובפני עומדות כמה שאלות. ראשית כל, האם מותר לאכול במטוס כשעוד לילה בעוד שבארץ ישראל כבר עלה היום, (למותר לציין שבמהלך טיסה לארה"ב יש כמה שינויי זמנים)? האם כשאני מגיע לארה"ב עוד לפני עלות השחר אני יכול לאכול?
תשובה: מי שטס במטוס, חלים עליו הדינים לפי מקום המצאו, כלומר: אם הנך נמצא במקום שבו עדיין לילה, אף-על-פי שבארץ ישראל כבר עלתה השמש, מבחינתך זה עדיין לילה.
שאלה: כלי אוכל ועובדת לא יהודיה: אודות כלי אוכל ומטבח מדירה של קשישה סיעודית, אשר אצלה עבדה מטפלת לא-יהודיה, שקיבלה הדרכה בדיני כשרות. האם אנו צריכים לחשוש לגבי כשרות הכלים? אם כן, איך יש לנהוג בכלים מהסוגים השונים כדי להכשירם?
תשובה: הנאמנות של גוי היא רק ביחס לבישול עצמו, כלומר: ח אסרו בישולי נכרים, אבל לצורך חולה הם התירו. אבל לגוי אין נאמנות שהוא יקפיד על דיני כשרות בכלים, גם אם הוא קיבל הדרכה בכשרות. לכן, אם יש חשש שהכלים התערבו הם נחשבים ככלים שודאי שנאסרו, וצריך להכשירם כמו שמכשירים כלים לפסח. ומכאן ולהבא צריך מישהו שישגיח על הגויה.
שאלה: השבת אבידה באמצעות המשטרה : האם מקיימים מצוות השבת אבידה כאשר מוסרים את המציאה לשוטר, או מביאים אותה לתחנת משטרה?
תשובה: כן, משום שאתה מביאה את האבידה למי שביכולתו להחזירה לבעליה.
שאלה: אירגון בני ברוך: כבן ישיבה וכאחד שלמד בבני ברוך שנתיים מקבל בתדהמה ובאכזבה את ההערות לגבי האירגון הזה שמופיע באתר תחת הכותרת "השקפה והדרכה". יש לדעת שבני ברוך הוא ארגון גדול שכולל כל מיני אנשים שמביעים את דעתם על כל מיני נושאים. גם יש לציין שרוב האנשים האלה הם אלא בלי שום קשר ליהדות שלהם ובכל זאת מחפשים קשר רוחני ליהדות לא פחות ממה שקיים בכל ארגון חוזר בתשובה. אלה שנחשבים כחברים של בני ברוך אכן מנהלים חיים דתיים לכל דבר וממשיכים דרכו של בעל הסולם. אלא אנשים מקריבים את חייהם על מנת להפיץ את תורת הקבלה כפי דעתו של בעל הסולם ולא סוטה אפילו טיפה מזה. המאמץ להפוך עבודת קודש זו לטינופת עם פליטה פה ללא כל בסיס חוץ מציטוטים שנמצאו באיזה פורום גובל על רשלנות ומוציא שם רע מהרמה הראשונה. אני מבקש לבדוק את הענין הזה ביסודיות ולהחזיר את השם הטוב של בני ברוך שטרחו לקבל ההסכמות המכובדות לספר שלהם. מגיע לבני ברוך מחיאת כפיים על התוצאות המדהימות שלהם שבסופו נמדדות על ידי המספר הגדול של חוזרי בתשובה על ידי לימוד ויישום תורת הקבלה יחד עם ניהול חיים דתיים כפי ההלכה. לגבי תפילות: אין כפיה ברוחניות. כל אחד יודע שלא מכריחים אף אחד להתפלל, שזה משהו מאד פנימי. בבני ברוך קיימות תפילות מסודרות כל יום לאלה שרוצים להשתתף. ברור שמישהו שלא רוצה להתפלל עדיין מוזמון להשתתף בכל השיעורים ופעולות בתקוה שיושפע לטוב וירצה להתחיל להתפלל.
תשובה: ומה בדבר הפרסומים של חוגי קבלה לכל דכפין? והאם נכונה האמירה שלימוד קבלה בא להחליף את לימוד התורה שבע"פ ואת קיום המצוות המעשיות, חלילה?. האם אלו עלילות שוא?
שאלה: כשרות ללא כשרות בחו"ל: אני נוסע לחופשה בחו"ל לשבועיים, הרבנות המקומית מפרסמת רשימות של מוצרים שניתן לקנות למרות שלא כתוב עליהם שהם כשרים (דברים סגורים), הרבנות מבקרת פעם במספר חודשים במפעלים בודקת שממשיכים להשתמש במוצרים כשרים, ואם ממשיכים להשתמש במוצרים כשרים אז הרבנות מפרסמת שמותר לקנות מחברה זו. (מוכר יותר כkosherguide) האם מותר לסמוך על היתר זה, האם כבוד הרב יכול לנמק את תשובתו?
תשובה: אם המדובר ברבנות הידועה ברמת השגחתה ואחריותה ניתן לסמוך על הוראותיה. מדריך מסוג זה קיים ברבנות לונדון.
שאלה: זכויות הערבים בארץ: 1)האם מותר לערבים להיבחר לכנסת (והאם יש הבדלה בין ערבים שהם תומכי טרור מכל סוג שהוא לבין ערבים שרוצים לדאוג לזכויות הערבים בארץ והם בלי שאיפות לאומיות)? 2)האם מותר לערבים לבחור לכנסת (והאם יש הבדל בין ערבי נאמן למדינה לבין ערבי לא נאמן)? 3) האם ישנה חובה הלכתית לגרש את כל הערבים (והאם יש הבדל בין ערבי נאמן למדינה לבין ערבי לא נאמן)? 4) האם לערבים נאמנים יש לתת זכויות אזרח?
תשובה: 1) השאלה צריכה להיות אם מותר לנו לתת לערבים להבחר לכנסת, כי לערבים מצד עצמם אין איסור. צריך להיות לנו ברור שאנו בונים וחיים בארץ ישראל שהיא ארץ קדושה וצריכים לבנות כאן חיים של אומה קדושה על פי התורה. בכל מה שנוגע לבנין הארץ על פי התורה ועל פי מה שמתאים לעם ישראל אין מקום שגויים מכל סוג יוכלו לקבוע איזה חוק ולהצביע על כך. לא יעלה על הדעת שחברי כנסת גויים יצבעו על חמץ בפסח, דיני אישות של ישראל, מעמד הרבנות ועוד וכמו כן על גבולות ארץ ישראל שהם קבועים במצוות התורה ובדברי ח. יתכן שייבחרו חברי כנסת ערבים או אחרים שיכריזו על נאמנות שלימה למדינה ללא שיתוף פעולה עם אוייבנו ובתנאי שישתתפו בהצבעות שנוגעות רק לחיי אזרחים בכלל כמו מיסים תעבורה ועוד. ברור שמי שרוצה לעקור אותנו מן הארץ או לבטל את זכויותינו על כל הארץ אין לו מקום בכנסת ואפילו במדינה. שום מדינה מתוקנת לא תתן זכויות אזרח למי שלא מכיר בחוקיות קיומה ומשתף פעולה עם אויביה. 2) התשובה היא כן רק למי שנאמן למדינה ומכיר בזכויות עם ישראל על הארץ. 3) מי שנאמן למדינה ולעם ישראל בארצו יכול לחיות בארץ גם אם הוא גוי בלבד שלא יעבוד עבודה זרה ואין מקום לגרשו או ליחס לא הגון כלפיו. 4) לערבים הנאמנים לישראל אפשר לתת זכויות אזרח מלאות ובתנאי שלא יהיה בזה פגיעה בעם ישראל (כמו לתת לגוי להיות שופט והוא ישפוט יהודים בניגוד לתורה, אבל אם ישפוט גויים בצדק וביושר אפשר למנותו שופט או למשרה ציבורית אחרת).
שאלה: ערעור על רב שפסק: לאחר שרב קהילה חיווה דעתו בנושא ציבורי מסויים לאיסור ופסקו לא נראה לקהילה, שכן ידוע שיש רב גדול ממנו המתיר, באיזו מידה מותר לפנות ל"ערכאת ערעור" או ל"דין תורה" כדי שיכריע בסוגיה?
תשובה: מותר לכם ללכת עם הרב לאותו פוסק המתיר, ויבררו איתו את הענין.
שאלה: סיום סדר משנה בקריאה: אני בעז"ה עומד לסיים סדר משניות, אך עלי לציין שאת רובו לא למדתי ממש והבנתי כהוגן, אלא רק גמרתי אותו בקריאה. רציתי לדעת האם יש במקרה כזה לעשות סיום, למרות שאת רוב המשניות לא ממש הבנתי?
תשובה: לימוד כזה הוא כמו אמירת תהילים, ואין עושים עליו סיום.
שאלה: ברית חדשה עם ישראל?: בירמיהו פרק לא' פסוק לא'-לה יש נבואה די מדהימה שסיקרנה אותי מאד, שאומרת שה' יכרות ברית חדשה עם עם ישראל, לא כמו הברית שכרת איתם בסיני, הוא מדבר על חוזה הסכם חדש. האם זה אומר שתורת משה תתבטל ולא תהיה עוד בתוקף, האם בגלל שעם ישראל הפר את ברית תורת משה ה' מתכון לכרות איתם הסכם חדש, כלומר תורה חדשה, חוקים ומצוות ומשפטים חדשים, ואם כן יהיה מתווך חדש כמו שמשה היה מתווך לברית התורה בסיני והחוזה החדש יכתב, לפי מה שאני הבנתי מדובר על הבטחה של ה' שאכן תתגשם בעתיד, האם עם ישראל ילמד 2 תורות או שאחת מהן תתבטל, אני די מבולבל כי הרי ידוע שתורת משה שה' כרת עם עם ישראל תהיה לנצח, אם כך למה ה' מבטיח שהוא יכרות עם עם ישראל ברית חדשה שאולי לא תבטל את תורת משה, קשה להאמין שלעם ישראל יהיה בעתיד תורה נוספת?
תשובה: הנבואה הזו אינה מדברת על תורה חדשה חס וחילילה אלא על ברית חדשה. ברית הכוונה להסכם שבין הקב"ה לעם ישראל. ביציאת מצרים כרת הקב"ה איתנו ברית שלא נחטא אבל לצערנו לא עמדנו בתנאי שמצדנו והפרנו את הברית. אבל הנביא מבטיח לנו שלעתיד לבא לא נחטא יותר והברית החדשה שיכרות איתנו הקב"ה, שלא נפר את התורה, לא תופר אלא תקויים לעד מאחר והתורה תהיה בליבנו ובקרבנו.
שאלה: ציוד צבאי מוזנח: בבסיס שלי יש מגורי בנים. כעת, לפני כ - 4 חודשים כל החטיבה עזבה, והחדרים נשארו ריקים, פתוחים ופרוצים לכל. מצאתי שם מספר מחסניות ריקות. כעת, לי "נעלמו" מחסניות, ואני צריך להזדכות על מחסניות, האם מותר לי לקחת את המחסניות הזרוקות באחד החדרים שהוא פרוץ לכל עובר, ומה בדבר שאר הציוד הזרוק שם, מותר לי לקחת אותו?
תשובה: כל חייל המקבל ציוד מן הצבא זה על מנת להשתמש בו ולהשיבו בסיום תפקידו, ובזמן זה הוא בגדר "שומר". במידה והחייל מאבד ציוד יש מצוה להשיב לו את האבידה. במקרה שלנו, מדובר בבסיס שננטש ובלתי אפשרי לאתר את הבעלים לא ניתן לקיים מצות השבה, וגם נראה שיש יאוש בעלים. מבחינת הצבא, הצבא עובד בצורה מסודרת של רישום הציוד וכל יחידה חותמת בקבלת הציוד ומזדכה במסירתו. במידה ויש חוסרים מפקד היחידה עולה מת"ש ברמה היחידתית ומשלם לצבא עבור החוסרים. לכן, לצבא אין כאן חוסר ממוני. כמו כן הסביר לי קצין תחזוקה שלצבא אין הקפדה אצל איזה חייל נמצא הציוד, העיקר שישתמשו בו לצורך צבאי, ושבסה"כ לא יחסר ליחידה. ואם בסופו של דבר יחסר לה מפקדה יעלה מת"ש כאמור. בבסיס שננטש היחידה כבר עלתה מת"ש, לכן מותר לחייל המוצא להחזיק בציוד שמצא לצורך שימוש צבאי. ברוב המקרים אין גם למי להחזיר בתוך היחידה משום שלמי שתחזיר (מ"פ, רס"פ, קת"ח) כולם יספחו זאת לאוצר הפרטי או הפלוגתי שממילא אתה חלק ממנה. לכן הינך יכול לשמור אצלך את הציוד הנצרך לך, את מה שלא נצרך עליך למסור לאחד מהנ"ל על מנת לאפשר שימוש לחייל אחר הנצרך לציוד זה. אולם, יש לחלק בין צל"מ לציוד רגיל כי לגבי צל"מ ודאי שצריך להחזיר לצבא משום שיש כאן עניין בטחוני שהצבא מקפיד עליו ואם חייל עלה מת"ש על ציוד כזה ואח"כ מצאו אצלו צריך למוסרו לצבא ולדרוש בחזרה את כספו. הרב ניר אביב.
שאלה: קידושין? : בהמשך לתשובת הרב על השאלה: "לפני כ- 8 שנים, בהיותי טיפש-עשרה בן 17, לקחתי טבעת של ידידה שלי (שהייתה שלה ולא שלי, וכן לא אני קניתי אותה) וענדתי אותה על אצבעה ואמרתי "הרי את מקודשת לי". באיזור הייתה ידידה אחת נוספת, שתיהן לא היו מוכנות למה שקרה וגם אני אפילו קצת הופתעתי ממה שעשיתי. רציתי לדעת האם יש איזשהי בעיה, פניתי למועצה הדתית באזורי וראש המועצה הדתית הנ"ל אמר כי מאחר ולא היו במקום שני עדים שומרי שבת העניין אינו נחשב, אציין כי הוא אינו רב ועל כן אני מבקש תשובה מוסמכת יותר?" הרב השיב "האם מלבד שלושתכם היה עוד מישהו שראה?", למיטב זכרוני בקרבתנו לא היה אף אחד, אך המעשה קרה בחצר של בית ספר ולכן ייתכן שהיו אנשים במרחק מאיתנו, למשל בצד השני של החצר כך שיכלו לצפות בנו, אך אני לא חושב שמישהו היה בטווח שמיעה.
תשובה: העובדה שהעדים אינם שומרי שבת אינה מספיקה להתיר אשה ללא גט. אולם במקרה שלך מכיון שמלבד שלושתכם לא היו עדים נוספים בטווח שמיעה והבנה למתרחש ביניכם האשה לא מקודשת. יש להזהיר צעירים שלא ישחקו בנושא כה רציני. המקרה שלך נגמר ללא גט. אולם יש מקרים אחרים שחייבו את שני בני הזוג להתגרש ע"י גט.
שאלה: התעטשות בבית כנסת: אם אדם התעטש בבית הכנסת האם מותר להגיד לו לבריאות, שאלתי בשל האיסורים החמורים על דיבור חולין בבית הכנסת?
תשובה: איסור חמור הוא לדבר שיחת חולין בבית הכנסת (שולחן ערוך אורח חיים סימן קנא סעיף א ומשנה ברורה סעיף קטן ב). כף החיים (סעיף כ) פוסק שמאחר ושיחת חולין בבית הכנסת היא דבר חמור אף אין לומר "לבריאות" בבית הכנסת. לעומתו יש שהבינו מתוך דברי השולחן ערוך בהלכות תלמוד תורה (יורה דעה סימן רמו), שפסק שאסור לומר "לבריאות" בבית המדרש משום ביטול תורה, שבבית הכנסת שקדושתו פחותה מבית המדרש מותר וכן אפשר להבין מדברי ערוך השולחן (סעיף לג). הרב דוד יוסף פסק בשם אביו הרב עובדיה שמותר לומר "לבריאות" בבית הכנסת (הלכה ברורה סימן קנא סעיף ג ובהערות). הרב אוירבך כתב שעדיף שלא לומר אבל המקל יש לו על מי לסמוך (הליכות שלמה דיני בית הכנסת סעיף א).
שאלה: הכריעות בלכה דודי: איך עושים את ההשתחוויות בלכה דודי (בואי ב וכו ), ימינה ואז שמאלה או הפוך, או גם אמצע, וכשמסתובבים חזרה: פעם א לאמצע או בכלל לא לכרוע, ואיך מסתובבים, תמיד לכיוון ימני?
תשובה: נוהגים להסתובב לצד מערב כשאומרים "בואי ב " במזמור "לכה דודי". (יש נוהגים לפנות לעבר הפתח). כמו כן, יש הנוהגים לכרוע כשאומרים "בואי כלה" בפעם הראשונה לימין ובפעם השניה שמאלה וכשאומרים "בואי כלה שבת מלכתא" (לנוסחאות שאומרים נוסח זה) לכרוע לאמצע. דעת היעב"ץ שיש לכרוע תחילה לשמאל, שהיא ימין השכינה, ואחר כך לימין.
שאלה: ברכת לבנה במניין מעורב: אנחנו מניין מעורב של ספרדים ואשכנזים. 1.האם עדיף שאשכנזים יאמרו ברכת לבנה במוצ"ש הראשון האפשרי והספרדים רק אחרי ז, כאשר לאף אחת מהקבוצות יהיה מניין? 2. אם לא, מי צריך לשנות את התאריך? 3. האם יש הבדל בין קיץ שיותר קל לדחות את ברכת הלבנה לחורף שזה יותר בעייתי?
תשובה: השאלה שהנך שואל היא שאלה עקרונית. מה עדיף, להקדים מצוה למרות שלא תעשה בהידור או להפסיד מעלת "זריזין מקדימים למצוות" בשביל לקיים את המצוה ברוב עם. נראה, שלמעשה ימתינו בכדי שיהיה ברוב עם אלא אם-כן זה בימי החורף, ואז יש חשש שאם לא יקדימו את המצוה היא תאבד ולא יוכלו לקיימה כלל. זה דומה למי שרוצה למול את בנו ביום השמיני, מה עדיף, למול אותו מיד בבוקר אבל לא יגיעו הרבה אנשים או שעדיף להמתין כדי שיגיעו הרבה אנשים והמצוה תתקיים ברוב עם. ופסקו הפוסקים שאפשר להמתין בכדי שהמצוה תתקיים ברוב עם.
שאלה: אמירת תחנון בקול: אני אשכנזי. האם מותר לי להתפלל "והוא רחום" (בתחנון של שני וחמישי) בקול כפסק השו"ע כי כשאני מתפלל בקול רם אני מכוון יותר, או שאני צריך בכל אופן להתפלל בשקט כפסק הרמ"א?
תשובה: אתה יכול להתפלל בקול, בתנאי שלא תפריע לסובבים אותך.
שאלה: זוגיות מול הורים: קצת קשה לי עם התשובה על כך שבעל צריך להיות קודם ההורים, אני מבינה ומסכימה מבחינה רוחנית אך מה עם "כבד אביך ואימך", איך זה בא לידי ביטוי כשנשואים, כמו כן רבנים בשיעורי תורה אומרים שגם אם יש משהו שמפריע לאישה שקשור להורי בעלה עליה לשתוק ולא להגיד כלום כדי לכבד את בעלה ולשמור על בית, אלא אם כן זה ממש חמור, ואז לבקש מבעלה שיעיר להם ולא היא. כמו כן מה עושים אם הבעל ממש קשור להוריו, כל יום הולך לבקרם, עוזר בכל מה שצריך, אוהב את אישתו ומכבדה, כשאני דיברתי עם רב הוא אמר לי שזכיתי שבעלי מכבד את הוריו כך ומעניק להם, ושבעזרת השם שיהיה לנו ילדים הוא יעתיק זאת לביתנו, וגם אם הוא הולך כל יום להוריו להיות סבלנית ולהתפלל ועם הזמן זה ישתנה, אני לא רוצה שישמע מדבריי חלילה שבעלי מזניח אותי כי ממש לא, אך הקשר להוריו חזק, ואני מכבדת זאת כי אני יודעת שהוא גם מעריך אותי על כך מאוד, האם זה לא ר?
תשובה: אם כוונתך שאת מחויבת לבעל לפני הוריך. זה נכון אבל המצב היותר שלם שהבעל מאפשר לאשתו לכבד את הוריה ואף הוא מכבדם כמו את הוריו. ואם לאשה יש בעיה בקשרים עם הורי בעלה. סביר שבעלה יוכל להסביר להוריו את הקושי יותר טוב מאשר האשה אבל אפשר גם אחרת, הכל תלוי לפי העניין. אכן צריך לשמור על איזון נכון ולמצוא את האופן לכבד ולעזור להורים אך גם להיות בבית ולבנות את חיי המשפחה באופן היותר שלם. ובעיקר בשנים הראשונות לחיי הנשואים.
שאלה: התחלת איסור נגיעה בלידה: 1. מאיזה רגע בלידה אסורים הבעל והאשה בנגיעה? 2.האם הזמן שבו האשה טמאה אחרי הלידה הוא כמו שכתוב בתורה, 40 או 80 יום או שזה כמו בנידה?
תשובה: כשהלידה מתחילה האשה איננה טהורה. הלידה מתחילה כשיש פתיחה של מעל 4 ס"מ או שיש צירים תכופים לקראת לידה או כשהאשה כבר לא יכולה ללכת ללא עזרה והיא צריכה לעלות על המיטה ללדת. כמובן, אם יש דימום האשה לא טהורה בגלל הדימום. אחרי לידה מחכים עד שהדימום יפסק, האשה עושה בדיקת הפסק טהרה, וז' נקיים וטובלת. אין צורך להמתין יותר אלא אם כן יש מנהג משפחתי מוצק אחר.
שאלה: צריך לענות לקדיש?: אם איני נמצאת בתפילה יחד עם הציבור, האם עליי לענות לקדיש?
תשובה: אמרו ח : "כל העונה אמן יהא שמיה רבא מברך בכל כחו קורעין לו גזר דינו" ופרשו הראשונים שהכוונה בכל כוונתו שיאמרנה בלב ונפש ולא רק כמוציא בשפתיו ולבו בל עמו. ולכן צריך לכוון לשמוע את הקדיש מפי החזן. כמו כן, אסור לדבר בזמן הקדיש ולכן עליך לענות לקדיש אם את שומעת אותו (משנה ברורה אורח חיים סימן נו סעיף קטן א)
שאלה: כושר ובריאות הגוף: האם חל איסור הלכתי להתאמן בחדר כושר?
תשובה: אם הדבר נעשה על פי כל כללי הצניעות הדבר מותר. (אין להתעמל בחדר כושר בו יש גם נשים.)
שאלה: עדות בבית משפט: הייתי בשיעור תורה לאחרונה ושמעתי שלפי התורה, אם יש לפחות שני עדים שמדברים לטובת הנתבע, הנתבע יוצא זכאי ואסור לפסוק אחרת. לפי זה שאלותי: 1. אם הנתבע מביא שני עדים שמעידים בעדו וכנ"ל גם כן התובע, הרי אחד משניהם מדבר שקר, מי יהיה הזכאי? 2. בימינו יש מצלמות, מצלמה גם נחשבת כעד, ויכולה להעיד בעד או נגד? (אף על פי שמצלמה זה המקור הכי אמין)
תשובה: 1. כאשר מגיעים שתי כתי עדים לבית-דין, בית הדין בודק אותם (כשרותם האישית שראויים להעיד), וכן את דבריהם (אמיתותם, וכן מהיכן ואיך נודע להם הדבר שעליו מעידים). אם לאחר בדיקות אלה, נמצאו שתי כיתות העדים מכחישות זו את זו (ואין לנו ראיות נוספות), הרי אנו מעמדים כת זו מול כת זו, ומשאירים את הדבר כספק, וישנם הלכות כיצד מתנהגים בספק, אם בספק ממוני, ואם בספק איסורי (כתובות דף כ', שו"ע חושן משפט סימן לד' סעיף כח'). 2. התורה אמרה "על פי שני עדים יקום דבר" (דברים יט', טו'), ומצלמה איננה איש מעיד, ובטח לא שנים. אך מכל מקום תמונה או סרט שצולמו ונבדקו במעבדה, שאינם מזויפים (בקדמה הטכנולוגית שבימינו ניתן לזייף בקלות רבה), יכולים לשמש את הדיינים, או ליצירת אומדן דעתם שעל פיו הם אמורים להוביל את הדין, או שעל ידם יראה הצד השני שחוסר אמינותו נתגלה, והוא יבוא ויודה. לכן נקבל את התמונה או הסרט, ונשתמש בהם כאמצעי עזר לבירור הדין, אך לא כשני עדים שעל פי תוקפם ניתן אפילו להוציא ממון. (רמב"ם סנהדרין פרק כד', שו"ע חושן משפט סימן טו' סעיף ה'). בכבוד רב, הרב יהודה אודסר
שאלה: שעטנז בספה: האם יש לחשוש לאיסור שעטנז בישיבה על ספה רכה כשלא יודעים ממה הריפוד, היות שידוע שיש ריפודים כיום שעשויים מצמר ופשתן?
תשובה: אם בשרך לא נוגע בספה-מותר.
שאלה: חולצה קצרה בתפילה: האם מותר בתפילה להתפלל עם חולצה קצרה, והאם יש דין מיוחד בשבת שמפני כבוד השבת עדיף ללכת עם חולצה ארוכה?
תשובה: מותר להתפלל בחולצה קצרה, ובשבת יש עדיפות לחולצה ארוכה, למרות שאין בזה חיוב.
שאלה: פלאפון באפוד לחייל: האם מותר לשים פלאפון לפני שבת בתוך הווסט שלי, כדי שלאחר השבת אוכל להשתמש בו? ווסט זה דומה לחגור או אפוד, כלומר בגד עליון שאני מלביש אותו על עצמי, ובתוכו יש כיסים למחסניות, למימיות, וכן אני מכניס בכיסים שלו סידור, ממתקים, ושאר דברים. יש לציין שאת הפאלפון איני צריך לצורך מבצעי, והווסט ייחשב כבסיס לדבר האסור והמותר, ומכיוון שהווסט לא מוקצה בשבת, שכן אני צריך אותו שיהיה איתי לצורך מבצעי, וא"כ הוי טלטול מן הצד לצורך דבר המותר ומותר. האם אני צודק?
תשובה: לכתחילה אסור לטלטל מוקצה בכלל, בשום צורה שהיא. אבל אם יש צורך ויש עירוב, היות ואינך מטלטל את הפלאפון בידך אלא באפודך, הדבר מותר.
שאלה: רשת ככלי הפוך ע"ג פלטה: א) האם רשת של תנור נחשבת ל כלי הפוך (ובכך לשינוי ראוי) ע"ג פלטה בשבת, וכך אשכנזי יוכל להניח על הרשת הזאת מוצק בשבת? או שצריך דווקא כלי הפוך? ב) האם צריך כלי הפוך דווקא או שאם מדובר בתבניות חד-פעמיות אז פשוט אפשר לשים שתי תבניות וכך יווצר חלל? ג) האם צריך שיהיה חלל בין הפלטה למזון או מספיק הפסק שיהיה שינוי?
תשובה: תשובה ג' היא הנכונה. יש צורך בכלי ולא בחתיכת מתכת. גם תבנית חד פעמית הפוכה מתאימה לכך.
שאלה: האם מותר לכתוב על המוות?: אחד מעלוני השבת הוזכרה שירי נגארי הי"ד שאזכרתה תערך השבוע. אותי הטריד בעיקר קטע שהיא כתבה והובא בעלון. בקטע היא מתארת את המחבל המתאבד, כיצד הוא עולה לאוטובוס וכו, דברים ממש מצמררים כשיודעים מה קרה לבסוף, שהיא אכן נרצחה בפיגוע. ישנו גם מכתב של גד עזרא, חייל שנהרג בג נין, שבו הוא "כאילו" נפרד מארוסתו. ברור שהוא לא רצה למות, אבל הוא רשם את המכתב רק מחשש ש"אם זה יקרה"- אז שתשאר מעין צוואה, ואכן התרחש הנורא מכל. האם מותר לחשוב בכלל על המוות, מתי זה יקרה וכיצד, והאם מותר להעלות דברים כאלו על הכתב?
תשובה: התורה מדריכה אותנו לחיות בשמחה, ואי-אפשר לחיות בשמחה כאשר אדם חושב יותר מדי על המוות. צוואה זה מסמך בנוגע לחלוקת הרכוש, וגם הוא מטפל ברכושו של האדם לאחר מאה ועשרים שנה. ככלל, אין להרבות בעיסוק במוות.
שאלה: למה מודים לה?: למה למשל כשחולה מתרפא מודים לה במיוחד, הרי ה החלה אותו, וה הבריא אותו, מודים לה על הטובה וכאלו מתעלמים מזה שהוא גם עשה את זה. לכאורה זה כאדם שנכנס לבית הסוהר ושוחרר, יש שמחה טבעית, אבל למה הודיה, ואם נאמר שזה מרחמיו של ה, הרי אין חלילה שנוי ברצון האלוקי אלא ע"פ מעשי האדם, וא"כ מה הם הרחמים?
תשובה: כמו שהאדם שנכנס לבית סוהר הוא נכנס משום שהגיע לו עונש כך גם אנו במעשינו מביאים עלינו את הרעה. לפעמים הרע מגיע אלינו לא מחמת מעשינו אלא בגלל חשבונות אחרים כגון צורך של הקב"ה לקדש את שמו על ידינו. למרות שאנו סובלים אנו מקבלים גם את הרע מתוך הבנה שזו עצת ה' והיא בסך הכל תביא לדברים טובים. אולם כשקורא רעה אנו לא מביאים קורבן אלא אנו מקבלים גם את הרע בהשלמה. זאת משום שאנו יודעים שכל רע שיש בעולם הוא ביטוי לכך שהעולם לא הגיע לשלמותו ורק מתוך הכרח לקדם את העולם יש מצבים של רע. בשעה שיש טוב בעולם אזי העולם מתקרב לשלמותו. כך גם האדם שמח על כך שהקב"ה גם בעולם הזה משתף אותו לטעום מן השלמות שהוא שומר אותה בעיקר לצדיקים לעתיד לבוא. והנה הקב"ה מזכה אותנו לטעום מן השלמות כבר כאן בעולם הזה, על כך אנו מודים בהודאה מיוחדת. הנחת היסוד שבעולם הזה קשה לשלמות להתגלות משום שאנו בעולם שהחסרון בחיים מתגלה על כל צעד ושעל. במקום שיש חסרון שהוא נוראי אנו במיוחד מצטערים ובמקום שיש במיוחד טובה אנו מודים. הקב"ה לא משנה את רצונו אלא הקב"ה מנהיג את העולם בדרך שמובילה אתנו למקומות טובים יותר. זאת הקב"ה עושה גם ע"י הטוב וגם ע"י הרע אולם היעד הוא שהכל יתנהל מתוך תחושה של שלמות. לפעמים אנו זוכים לכך. כשאנו זוכים לכך אנו לא מייחסים לזאת משום צדקותינו אלא משום חסדו של הקב"ה.